《水龙吟（寿赵癯齐）》
清代·刘克壮

昔人风调谁高，二疏盛日还乡里。公卿祖道，百城围尽，争传佳事。闻自垂车日，都门外、送车凡几。今世无工，尽置之勿道，焜煌处、独青史。

佳甚东阳山水。是昔时、钓游某地。风流脱似，洛中耆老，一人而已。好为霞觞酹，正庭阶、彩衣荣侍。便明朝有诏，启门解说，值先生醉。

作者简介：（1609—1652）清湖北黄冈人，字克猷，一字稚川。顺治六年一甲一名进士，授修撰。博综群籍，精制举文。有《屺思堂集》。